བོད་ཀྱི་བུད་མེད་ནི་བོད་ཀྱི་ས་གཞི་ཡིན།ས་གཞི་འདི་ལས་བོད་མི་རིགས་ཀྱི་འཇིག་རྟེན་གྲུབ།མི་རིགས་འདིའི་མདུན་ལམ་ཡང་མི་རིགས་འདིའི་བུད་མེད་དག་ལ་ཐུག་ཡོད་ལ།མི་རིགས་འདིའི་རྒྱུ་སྤུས་ཀྱང་མི་རིགས་འདིའི་བུད་མེད་དག་ལ་འབྲེལ་ཡོད།དེ་བས་མི་རིགས་འདིའི་བུད་མེད་དག་ཤེས་རིག་ལྡན་ཞིང་།སྙིང་སྟོབས་རྒྱས་པ།གཞན་ཕན་ལ་བརྩོན་པ་སྟེ་དཔའ་མཛངས་འཕྲུལ་གསུམ་གྱི་བུད་མེད་དུ་གསོ་ཞིང་སྐྱོང་བ་ནི་ང་ཚོ་མི་རིགས་འདིར་སེམས་ཁུར་བྱེད་པ་ཐམས་ཅད་ཀྱི་འོས་འགན་ཡིན།